stanford-oval/wikipedia huggingface dataset:
Emiliano Brembilla
Ura > Kohti Pekingiä

Ateenan olympialaisten jälkeen Brembilla osallistui vuonna 2005 pitkän radan MM-kilpailuihin Kanadan Montréalissa. Hän osallistui kilpailuissa 400 sekä 200 metrin vapaauinteihin. 400 metrin alkuerissä Brembilla oli yhdeksäs ja oli näin ensimmäinen, joka karsiutui loppukilpailusta. 200 metrillä Brembilla selvityi alkuerien ja välierien kautta loppukilpailuun, jossa hän sijoittui toiseksi viimeiseksi eli seitsemänneksi. Saman vuoden joulukuussa Brembilla osallistui Triestessä järjestettyihin lyhyen radan EM-kilpailuihin. Siellä hän sijoittui 400 metrin vapaauinnissa seitsemänneksi sekä 200 metrin vapaauinnissa kolmanneksitoista.
Budapestissa heinäkuussa 2006 järjestetyissä pitkän radan EM-kilpailuissa Brembilla sijoittui 400 metrin vapaauinnissa kolmanneksitoista. Brembilla ui myös Italian 4 × 200 metrin vapaauintiviestijoukkueessa alkuerissä, mutta joukkuetta uusittiin loppukilpailuun ja Brembilla putosi siitä. Finaalissa Italian joukkue otti kultaa ennen Isoa-Britanniaa ja Kreikkaa.
Vuonna 2007 Brembilla vietti hiljaiseloa kansainvälisistä kilpailuista, eikä hän kilpaillut kotimaassansakaan kuin muutaman kerran. Tämä johtui hänelle tehdystä kirurgisesta operaatiosta. Huhut uran lopettamisesta kuitenkin kariutuivat, kun Brembilla kertoi 23. heinäkuuta 2007 jatkavansa uraansa Pekingin kesäolympialaisiin 2008 saakka.,
Brembilla valittiin Italian joukkueeseen vuoden 2008 pitkän radan EM-kilpailuihin, jotka järjestettiin Eindhovenissa, Alankomaissa 13.-24. maaliskuuta. Eindhovenissa Brembilla osallistui 200 metrin vapaauintiin. Hän selvitti tiensä melko helposti finaaliin, sillä hän oli alkuerien neljäs ja välierissä lupaavasti toinen, Saksan Paul Biedermannin jälkeen. Loppukilpailussa Brembilla sijoittui kuudenneksi, häviten pronssia voittaneelle Rosolinolle vain 89 sadasosaa. Brembilla kuitenkin sai näistä kilpailuista mitalin, sillä 4 × 200 metrin vapaauintiviestissä Italia voitti joukkueella Brembilla–Rosolino–Nicola Cassio–Magnini. Tämä mestaruus oli Brembillalle jo neljäs kyseisellä matkalla.
Huhtikuussa 2008 Brembilla osallistui Ison-Britannian Manchesterissä järjestettyihin lyhyen radan MM-kilpailuihin. Siellä hän voitti MM-pronssia 4 × 200 metrin vapaauintiviestissä, yhdessä saman joukkueen kanssa, joka oli kuukautta aikaisemmin voittanut Eindhovenissä. Heidän aikansa 6.58,39 oli uusi Italian ennätys. Mitali oli myös Brembillan ensimmäinen lyhyen radan MM-kilpailuissa. Henkilökohtaisten matkojen puolella Brembilla osallistui 400 metrin vapaauintiin, jossa hän sijoittui loppukilpailun kuudenneksi.
Italian uimaliiton Finin presidentti Paolo Barelli ilmoitti 15. kesäkuuta 2008, että Brembilla on niiden 34 italialaisuimarin joukossa, jotka on valittu edustamaan maataan Pekingin olympialaisiin.
Ura > Saavutukset

Olympiapronssimitalisti
13-kertainen Euroopan mestari
kaksinkertainen MM-hopeamitalisti
40-kertainen Italian mestari
kaksinkertainen junioreiden Euroopan mestari
rikkonut 14 Italian ennätystä ja kaksi Euroopan ennätystä, joista voimassa on yksi Italian ennätys
valittiin Euroopan vuoden miesuimariksi vuonna 1997
kaksinkertainen nuorten Euroopan-mestari
Henkilökohtaiset ennätykset > Pitkä rata

| Laji | Aika | Paikka | Vuosi |
| --- | --- | --- | --- |
| 100 metrin vapaauinti | 50,86 | Rooma,  Italia | 2003 |
| 200 metrin vapaauinti | 1.46,94 | Berliini,  Saksa | 2002 |
| 400 metrin vapaauinti | 3.45,11 | Fukuoka,  Japani | 2001 |
| 800 metrin vapaauinti | 7.55,17 | Riccione,  Italia | 2005 |
| 1500 metrin vapaauinti | 14.58,65  | Sevilla,  Espanja | 1997 |
Henkilökohtaiset ennätykset > Lyhyt rata

| Laji | Aika | Paikka | Vuosi |
| --- | --- | --- | --- |
| 100 metrin vapaauinti | 49,43 | Bolzano,  Italia | 2002 |
| 200 metrin vapaauinti | 1.44,87 | Viareggio,  Italia | 2002 |
| 400 metrin vapaauinti | 3.40,09 | Riesa,  Saksa | 2002 |
| 800 metrin vapaauinti | 7.39,30 IE  | Sydney,  Australia | 1998 |
| 1500 metrin vapaauinti | 14.53,45 | Sydney,  Australia | 1998 |
IE = voimassa oleva Italian ennätys
Euroopan ennätykset > Pitkä rata

| Laji | Aika | Paikka | Päivämäärä | Rikkoja, aika, päivämäärä ja paikka |
| --- | --- | --- | --- | --- |
| 4 × 200 metrin vapaauintiviesti | 7.10,86 | Fukuoka,  Japani | 27. heinäkuuta 2001 |  Italian joukkue, 7.09,60, 5. elokuuta 2006, Budapest,  Unkari  |
Euroopan ennätykset > Lyhyt rata

| Laji | Aika | Paikka | Päivämäärä | Rikkoja, aika, päivämäärä ja paikka |
| --- | --- | --- | --- | --- |
| 400 metrin vapaauinti | 3.40,45 | Sheffield,  Yhdistynyt kuningaskunta | 11. joulukuuta 1998 | Massimiliano Rosolino, 3.39,59, 14. joulukuuta 2000, Valencia,  Espanja  |
Yksityiselämä

Brembilla asuu Chignolo d'Isolassa yhdessä kihlattunsa Valentinan kanssa., "Brembon" harrastuksiin kuuluvat muun muassa jalkapallon pelaaminen, lukeminen sekä musiikki. Hän on horoskoopiltaan jousimies.
Fjalar Holmberg

Fjalar Holmberg
Tor Fjalar Holmberg (15. heinäkuuta 1911 Helsinki – 28. syyskuuta 1974) oli Fiskarsin pääjohtaja, vuorineuvos. Hän oli koulutukseltaan diplomi-insinööri ja vuosina 1955–1957 Vuoksenniskan tekninen johtaja, ja vuosina 1957–1966 Oy Fiskars Ab:n toimitusjohtaja. Hän sai vuorineuvoksen arvon 1961.
Holmberg oli uransa alussa Kone ja Sillan ja A. Ahlströmin palveluksessa, kunnes siirtyi vuonna 1942 Vuoksenniskan rautatehtaan palvelukseen Imatralle. Hänet nimitettiin 1946 sen yli-insinööriksi ja 1955 teknilliseksi johtajaksi. Hän siirtyi Fiskarsin toimitusjohtajaksi 1957 ja jatkoi tehtävässä vuoteen 1966.
Koivukosken voimalaitos (Kotka)

| Koivukosken voimalaitos |
| --- | --- |

Tyyppi:  vesivoimalaitos
Teho:  1,9 MW
Pudotuskorkeus:  4,5 m
Rakennevirtaama:  47 m³/s
Omistaja:  Kolsin Voima Oy
Sijainti:  Kotka
Koordinaatit:  60°31′21.6″N, 026°51′49″E
Koivukosken voimalaitos on vesivoimala Kymijoen Koivukoskenhaarassa Kotkassa. Voimalaitoksen pudotuskorkeus on 4,5 m ja teho 1,9 MW. Voimalaitos on rakennettu Koivukosken ohittavaan kanavaan, luonnonuomassa on säännöstelypato.
Voimalaitoksen rakennutti Ahlström Oy vuonna 1933. Ahlström myi sen 1990-luvun lopussa ruotsalaiselle Graningenille. 2000-luvun alkupuolella omistajaksi tuli Statkraft. Statkraft Suomi Oy:n koko osakekannan osti vuonna 2014 viiden suomalaisen energiayhtiön omistama Kolsin Voima Oy.
Koivukosken luonnonuomassa oleva säännöstelypato.
Särö (täsmennyssivu)

Särö voi tarkoittaa seuraavia:
särö, signaalin epäpuhtautta kuvaava suure elektroniikassa ja äänentoistotekniikassa
särö, kitaraefekti
Särö, taajama Kungsbackan kunnassa Ruotsissa
Särö, suomalainen kirjallisuus- ja kulttuurilehti
Tikku, Särö, Mirage Studiosin ja IDW:n sarjakuva- ja elokuvahahmo
Särö, sukunimenä:
Urho Särö (1895–1929), suomalainen jääkärikapteeni.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Särö (täsmennyssivu)”, voi hakea sivunnimihaulla, laajalla sivunnimihaulla tai tekstihaulla.
Aiko

| Aiko |
| --- | --- |
 Aiko esiintymässä vuonna 2024.
Henkilötiedot
Koko nimi:  Aljona Širmanova-Kostebelova
Syntynyt: 26. joulukuuta 1999 (ikä 24) Moskova, Venäjä
Ammatti:  laulaja, lauluntekijä
Muusikko
Taiteilijanimi:  Aiko
Laulukielet:  englanti
Aktiivisena:  2015–
Tyylilajit:  pop, indiepop, punkrock
Aiheesta muualla
www.aikomakesmusic.com
  [ Muokkaa Wikidatassa ] [ ohje ]  
Aljona Širmanova-Kostebelova, (ven. Алёна Ширманова-Костебелова, s. 26. joulukuuta 1999 Moskova, Venäjä) taiteilijanimeltään Aiko on tšekkiläinen laulaja ja lauluntekijä kotoisin Karlovy Varysta. Nykyisin hän asuu Brightonissa Englannissa. Aiko edusti Tšekkiä vuoden 2024 Eurovision laulukilpailussa Malmössä kappaleellaan ”Pedestal”. Hän putosi kilpailusta toisessa semifinaalissa saatuaan yhteensä 38 pistettä.
Tausta

Aljona Širmanova-Kostebelova syntyi Moskovassa, Venäjällä. Nuorena hän muutti vanhempiensa mukana Karlovy Varyyn Tšekkiin, missä hän myös varttui.
Ura

Vuonna 2015 Širmanova-Kostebelova osallistui Česko Slovenská SuperStar (Tšekin ja Slovakian versio Idols-kilpailusta) -kykyjenetsintäkilpailun 4. tuotantokaudelle. Vuonna 2018 käyttäen taiteilijanimeään Aiko hän julkaisi omakustanteisen albumin ja vuonna 2020 albumin nimeltä Expiration Date ”Hunt”-kappaleen julkistamisen yhteydessä.
Aiko oli ensimmäinen tšekkiläinen artisti, jonka Spotify-artistiprofiili näytettiin Times Squaren valotaululla sekä ensimmäinen tšekkiläinen naisartisti, joka on osallistunut Spotifyn Equal-ohjelmaan. Equal-ohjelman tavoitteena on parantaa tasa-arvoa musiikissa ja nostaa näkyville naisartisteja, -tuottajia ja musiikkialan ammattilaisia eri puolilta maailmaa. Aiko on esiintynyt monilla festivaaleilla, kuten Rock For People -rockfestivaalilla sekä ESNS-, Metronome Prague-, The Great Escape- ja Grape-festivaaleilla. Hän on toiminut väliaikanumerona Alice Mertonin ja Taminon kiertueilla. Aikon musiikkia on soitettu myös televisio-ohjelmissa, kuten Teen Mom ja Love Island -ohjelmissa.
13. lokakuuta 2023 Aiko julkaisi albumin nimeltä Fortune's Child. 28. marraskuuta 2023 hänen ilmoitettiin olevan yksi seitsemästä kilpailijasta Tšekin vuoden 2024 euroviisukarsintana toimivassa ESCZ 2024 -kilpailussa. Hänen kilpailukappaleensa ”Pedestal” on sävelletty ja tuotettu yhdessä Steven Ansellin kanssa. 13. joulukuuta ilmoitettiin, että Aiko oli voittanut kilpailun ja hän edusti täten Tšekkiä vuoden 2024 Euroviisuissa.
Aiko putosi Euroviisujen toisessa semifinaalissa saatuaan yhteensä 38 pistettä.
Diskografia > Albumit

| Nimi | Yksityiskohdat |
| --- | --- |
Aiko:  Julkaistu: 25. elokuuta 2018  Formaatit: Suoratoisto, digitaalinen lataus
Expiration Date:  Julkaistu: 17. heinäkuuta 2020  Formaatit: Suoratoisto, digitaalinen lataus
Fortune's Child:  Julkaistu: 13. lokakuuta 2023  Formaatit: Suoratoisto, digitaalinen lataus
Diskografia > Singlet > Pääartistina

| Nimi | Vuosi | Albumi / EP |
| --- | --- | --- |
| ”Hunt” | 2020 | Expiration Date |
| ”Power” | 2021 | Fortune's Child |
| ”Daughter of the Sun” | 2021 | Fortune's Child |
| ”Gemini” | 2021 | Fortune's Child |
| ”Alter Ego” | 2022 | Albumittomat singlet |
| ”I Want to Be Perfect” | 2022 | Albumittomat singlet |
| ”Restless” (Boy Jr.:n kanssa) | 2022 | Fortune's Child |
| ”Instincts” | 2023 | Albumiton single |
| ”Lucky Streak” | 2023 | Fortune's Child |
| ”Pedestal” | 2023 | Fortune's Child |
Diskografia > Singlet > Vierailevana artistina

| Nimi | Vuosi | Albumi / EP |
| --- | --- | --- |
| ”Why Don't You” (Ivo Blahunek feat. Aiko) | 2023 | Albumiton single |
Aiheesta muualla

Kuvia tai muita tiedostoja aiheesta Aiko Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Tšekki 
Taiteenala:  MusicBrainz 
Aiko esiintymässä vuoden 2024 Eurovision laulukilpailussa toukokuussa.
Koiviston konklaavi

Tasavallan presidentin järjestämä oikeuspoliittinen keskustelutilaisuus  (tunnetaan nimellä Koiviston konklaavi) oli  presidentti Mauno Koiviston koolle kutsuma tuomioistuinten, yliopistojen ja tutkimuslaitosten edustajien tapaaminen 6. toukokuuta 1992. Presidentinlinnassa järjestetyssä tapaamisessa kokoontui noin 30 henkeä.
Arvellaan, että tässä tapaamisessa Koivisto painosti korkeimman oikeuden jäseniä olemaan myötämielisempiä pankeille velallisten ja pankkien välisissä oikeudenkäynneissä. Esimerkiksi professori Heikki Ylikangas muistelee:
»Tilaisuuden tarkoitus oli tasavallan presidentin ja – mikäli mahdollista – mukaan kutsuttujen henkilöiden arvovallalla painostaa Korkein oikeus tekemään Koiviston mieleinen ratkaisu pankkeja koskevassa asiassa.»
Koivisto piti virheellisenä erityisesti Korkeimman oikeuden 3.4.1992 tekemää päätöstä, jonka mukaan pankilla ei ollut oikeutta yksipuolisesti nostaa lainansaajan korkoa. Koiviston mielestä tuomioistuinten oli ajateltava erityisesti pankkien asemaa. Pankit kärsivät massiivisista ongelmaluotoista toisaalta talouslaman vuoksi ja toisaalta siksi, että ne halusivat periä luotoista devalvaatiokorotukset, mikä oli monelle yritykselle liikaa.
Ainakin tietokirjailija Antti-Pekka Pietilä kirjassaan Pankkikriisin peitellyt paperit (2008) ja toimittaja Seppo Konttinen kirjassaan Salainen pankkituki (2007) tulkitsevat niin että kokouksen jälkeen tuomioiden linja muuttui velallisia kohtaan ankarammaksi ja pankeille edullisemmaksi.
Osanottajat

Korkeimman oikeuden jäseniä
Olavi Heinonen (presidentti)
Erkki-Juhani Taipale
Per-Johan Lindholm
Mikko Tulokas
korkeimman hallinto-oikeuden hallitusneuvos Pekka Hallberg
Itä-Suomen hovioikeuden presidentti Esko Kilpeläinen
Vaasan hovioikeuden presidentti Erkki Rintala
oikeushistorian professori Heikki Ylikangas
noin 20 muuta henkilöä
Muistiinpanojen kohtalo

Koivisto oli pyytänyt keskustelua Korkeimman oikeuden presidentin kanssa sekä ennen että jälkeen varsinaista kokousta. Koiviston keskusteluista on olemassa muistiinpanot. Presidentti Tarja Halonen päätti salata ne ulkopuolisilta.tarvitaan parempi lähde
Tilaisuudesta tehty 36-sivuinen muistio siirrettiin 2013 tasavallan presidentin kansliasta Kansallisarkistoon, jolloin toimittajat pääsivät tutustumaan siihen.
Informaatio

Informaatio on järjestystä, johon voidaan liittää jokin tulkinta. Näin television kuva on informaatiota, mutta sen kohina ("lumisade") ei sitä ole, koska siinä ei ole järjestystä. Tieto on informaation alalaji, johon liittyy semantiikkaa; sitä vastoin informaatioteoriassa informaatio abstrahoidaan symbolijonoiksi, joita ei tarvitse tulkita.
Erilaiset informaatioon liittyvät laajennukset ovat olleet merkittävimpiä niiden muutosten joukossa, jotka ovat mahdollistaneet ihmisen muihin eläinlajeihin verrattuna hämmästyttävän leviämisen maapallolla. Laji- ja kulttuurievoluution tuloksista esimerkiksi aivot, kieli, kirjoitustaito, kirjapainotaito ja tietokoneet ovat johtaneet tiedon entistä tehokkaampaan käsittelyyn ja tallentamiseen.
Claude Shannon antoi informaatiolle matemaattisen kaavan, joka määrittelee informaation viestin epätodennäköisyyden keskiarvologaritmiksi, käytännössä yllättävyyden mitaksi ja jonka yksikkö on bitti. Leó Szilárd osoitti, että bitti on järjestystä ja se sitoo sen energiaksi entropian käsitteen avulla. Informaatoteoriassa entropia on viestin epävarmuutta.
Ihmisen fyysinen ja mentaalinen tieto

Ihmisen tiedossa tärkeä ero on fyysisen ja mentaalisen tiedon välillä. Fyysinen tieto on helposti monistettavaa, fyysisessä tallenteessa olevaa tietoa, esimerkiksi paperilla, kiintolevyllä tietokoneessa, CD-ROM:lla tai kiveen hakattuna kuvakirjoituksessa tai vastaavassa.
Mentaalinen tieto on tietoa ihmisen mielessä (psyykessä). Mentaalista tietoa ovat esimerkiksi muistikuvat, käsitykset, tietämys, ymmärrys ja viisaus. Sekin on "monistettavaa", kun ensin "siirrämme" mielessämme olevan tiedon fyysisen tallenteen muotoon, esimerkiksi kirjoittamalla kirjoja tai puhumalla ääninauhalle. Mutta ihmisen mieltä emme pysty monistamaan ja siirtämään. Tämä merkitsee sitä, että esimerkiksi ymmärrystä ja viisautta ei pystytä siirtämään suoraan ihmiseltä toiselle (mielestä toiseen). Se on aina ensin siirrettävä fyysiseen muotoon ja omaksuttava oppimisen kautta. Mentaalinen tieto on siis luotava aina uudelleen, sitä ei voi monistaa.
Fyysinen ja mentaalinen tieto vastaa myös yleistä ulkoisen (englanniksi explicit) ja hiljaisen (englanniksi tacit) tiedon eroa. Fyysinen tieto on ulkoista, tarkkaa, helposti jaettavaa ja mentaalinen tieto sisäistä, hiljaista ja vaikeasti jaettavaa. Mentaalinen tieto on ihmisen henkilökohtaista, hänen tulkintataustastaan riippuvaa tietoa. Fyysinen tieto muuttuu tulkittuna myös mentaaliseksi tiedoksi, eli fyysisellä tiedolla on aina mentaalinen, yksilökohtainen tulkinta.
Ihmisen tietoa (mieltä ja aivoja) luonnontieteen kannalta tutkii psykologia, kognitiotiede ja muut neurotieteet ja "ihmistieteen kannalta" fenomenologinen psykologia.
Informaatio ja tasot

Informaatiosisällöille on usein tapana antaa rakenne, joka näyttää, kuinka tietty informaatiosisältö koostuu osista. Otetaan esimerkiksi puhuttu lause, ja jätetään huomiotta puhetilanteen lauseelle antamat lisämerkitykset, jotka tosin näkemyksestä riippuen saattavat olla erottamaton osa lauseen merkitystä ja sitä kautta informaatiosisältöä. Nyt voidaan sanoa, että lauseen antama kirjaimellinen informaatio määräytyy sen sanojen informaatiosisällön ja niiden yhdistämistavan perusteella.
Esimerkiksi laskukoneiden tapauksessa esitystilanteen antama lisäväri voidaan helpommin sulkeistaa. Kun painelemme laskimeen luvun "66", sisältää jokin tietty tavu laskimessa informaation siitä, minkä luvun olemme valinneet. Tämän tavun osat, bitit, taas sisältävät informaatiota siitä, minkälaisista osista valitsemamme luvun binääriesitys koostuu.
Informaation määrästä

Tässä luvussa yksikkönä käytetään tavua, joka on mielivaltaisesti valittu kahdeksan kyllä/ei-päätöksen ryhmä, jolloin tavu kuvaa yhtä 256:sta vaihtoehdosta.
Peter Lymanin ja Hal Varianin kirjan mukaan maailma tuotti vuonna 2002 seuraavasti informaatiota teleliikenteessä:
kiinteät puhelimet: 15 miljoonaa teratavua
mobiilipuhelimet 2,3 miljoonaa teratavua
internet 0,53 miljoonaa teratavua
sähköposti 0,44 miljoonaa teratavua
web 0,092 miljoonaa teratavua
televisio 0,069 miljoonaa teratavua
radio 0,0035 miljoonaa teratavua
Tallennettua tietoa tuotettiin 5,4 miljoonaa teratavua seuraavasti:
5,0 miljoonaa teratavua magneettisena (muun muassa tietokoneiden kiintolevyt)
filmit 0,42 miljoonaa teratavua
paperisena 0,0016 miljoonaa teratavua ja
optisena 0,0001 miljoonaa teratavua.
Tekninen informaatio ja inhimillinen tieto

Kolmas ja yhä tärkeämpi tiedon luokittelu on tekninen informaatio ja inhimillinen tieto. Tietokoneilla luodaan yhä enemmän ihmisen käsittelemää informaatiota, kun taas ihminen ei voi tällä hetkellä kasvattaa omaa informaation käsittelyn kykyään kovinkaan paljon.
Tietokoneiden määrä ja teho ovat kasvaneet suuresti. Vuonna 1960 maailmassa oli noin 5000, lähinnä erillistä, tietokonetta. Vuonna 1999 maailmassa oli noin 420 000 000 tietokonetta, joista merkittävä määrä oli verkottuneita. Yhden tietokoneen teho oli kasvanut samaan aikaan PDP-1 koneen noin 0,1 miljoonasta käskystä sekunnissa Pentium III:n noin 1 000 miljoonaan käskyyn sekunnissa. Yhdessä nämä merkitsevät noin 800 000 000 -kertaista teknisen informaationkäsittelyn määrällistä kasvua noin neljässäkymmenessä vuodessa. Valtava tietokonekapasiteetin kasvu mahdollistaa uusia asioita.
Kirjallisuutta

Baeyer, Hans Christian von: Informaatio: Tieteen uusi kieli.  (Information: The new language of science, 2003.)  Suomentanut Timo Paukku. Helsinki:  Terra Cognita, 2005.  ISBN 952-5202-86-0
Aiheesta muualla

Wikimedia Commonsissa on kuvia tai muita tiedostoja aiheesta .
Jan Kåhren matemaattinen tietoteoria
Hannele Keinänen

Olavi Kuorikoski ja Hannele Keinänen Pähkinänsärkijän päärooleissa vuonna 1947.
Hannele Raija Irina Keinänen (16. helmikuuta 1929 Helsinki – 20. kesäkuuta 2004 Helsinki) oli suomalainen balettitanssija ja koreografi. Hän muun muassa yhdisti klassiseen tanssiin jazzbalettia.
Keinänen aloitti tanssin opiskelun Suomalaisen Oopperan balettikoulussa seitsemän vuoden iässä. Hän oli myös Irja Koskisen ja Klaus Salinin sekä Kari Karnakosken balettikoulujen oppilas. Keinänen oli kiinnitettynä Suomen Oopperan balettiin vuosina 1946–1949, ranskalaiseen Grand Théâtre de Bordeauxiin ja Helsingin Svenska Teaterniin vuosina 1958–1963. Televisiossa hän esiintyi vuosina 1963–1973. Keinänen sai vuonna 1947 Kööpenhaminan koreografiakilpailun parhaan tanssijattaren palkinnon.
Keinänen laati koreografioita muun muassa Helsingin kaupunginteatteriin ja vuosina 1954–1975 televisioesityksiä varten. Hän oli laatimassa myös julkaisua Balettia sinulle. Hän piti omaa balettikouluaan Helsingissä.
Aiheesta muualla

Hannele Keinänen Internet Movie Databasessa. (englanniksi)
Hannele Keinäsen esitystiedot, Encore – Suomen kansallisoopperan ja -baletin esitystietokanta
| --- | --- |
Auktoriteettitunnisteet: Henkilöt :  Elonet
Matti Pärssinen

Matti Pärssinen (20. huhtikuuta 1896 Pyhäjärvi – 21. huhtikuuta 1951 Helsinki) oli suomalainen maanviljelijä, joka toimi Maalaisliiton kansanedustajana Viipurin läänin itäisestä vaalipiiristä vuosina 1939–1948.
Pärssinen kävi kansakoulun ja kirjanpitokurssin. Hän työskenteli maanviljelijänä, Pyhäjärven kunnan rahastonhoitajana sekä Pyhäjärven osuuskassan hoitajana. Kunnallispolitiikassa Pärssinen oli mukana toimien kunnanvaltuuston jäsenenä Kiikassa sekä valtuuston puheenjohtajana Pyhäjärvellä.
Pärssisen vanhemmat olivat maanviljelijä Heikki Pärssinen ja Vilhelmiina Soikkeli. Pärssinen oli naimisissa Helena Karilaisen kanssa vuodesta 1924 lähtien.
Fas – Ite, Maledicti, in Ignem Aeternum

| Fas – Ite, Maledicti, in Ignem Aeternum Deathspell Omega |
| --- | --- | --- |

Studioalbumin tiedot
 Julkaistu: 16. heinäkuuta 2007
 Tyylilaji: black metal
 Kesto: 46.16
 Levy-yhtiö: Norma Evangelium Diaboli
Deathspell Omegan muut julkaisut
| Kénôse (EP) 2005 | Fas – Ite, Maledicti, in Ignem Aeternum 2007 | Veritas Diaboli Manet in Aeternum: Chaining the Katechon (EP) 2008 |
Fas – Ite, Maledicti, in Ignem Aeternum (latinaa, käännös suomeksi ”Menkää pois minun luotani, te kirotut, ikuiseen tuleen”) on ranskalaisen black metal -yhtyeen Deathspell Omegan neljäs studioalbumi.
Kappaleet

Obombration – 4.48
The Shrine of Mad Laughter – 10.37
Bread of Bitterness – 7.49
The Repellent Scars of Abandon and Election – 11.40
A Chore for the Lost – 9.15
Obombration – 2.07
Kokoonpano

Mikko Aspa – laulu
Hasjarl – kitara
Khaos – bassokitara
Kokoonpano > Tuotanto

Boban Milunović – masteroija
Timo Ketola – kansikuva
Arvostelut

AllMusic:
Chronicles of Chaos: 9.5/10
Kaaoszine: 8-/10
Metalliluola: 9½/10
Aiheesta muualla

Fas – Ite, Maledicti, in Ignem Aeternum Discogsissa. (englanniksi)
Albumi Fas – Ite, Maledicti, in Ignem Aeternum Encyclopaedia Metallum -sivustolla (englanniksi)
| n k Deathspell Omega |
| --- | --- |
 Mikko Aspa  Hasjarl  Khaos 
Studioalbumit:  Infernal Battles  Inquisitors of Satan  Si Monumentum Requires, Circumspice  Fas – Ite, Maledicti, in Ignem Aeternum  Paracletus  The Synarchy of Molten Bones  Furnaces of Palingenesia  The Long Defeat 
EP:t:  Kénôse  Veritas Diaboli Manet in Aeternum: Chaining the Katechon  Mass Grace Aesthetics  Diabolus Absconditus  Drought 
Kokoelmat:  Manifestations 2000–2001  Manifestations 2002 
Split-julkaisut:  Sob A Lua Do Bode / Demoniac Vengeance / Moonblood  Clandestine Blaze / Deathspell Omega  Mütiilation / Deathspell Omega  From the Entrails to the Dirt (Part III) / Malicious Secrets  Crushing the Holy Trinity (Part I: Father) / Stabat Mater  Veritas Diaboli Manet in Aeternum 
Demot:  Disciples of the Ultimate Void
Jeff Nathanson

Jeff Nathanson (s. 12. lokakuuta 1965 Los Angeles) on yhdysvaltalainen elokuvakäsikirjoittaja.
Filmografia

| Vuosi | Suomenkielinen nimi | Alkuperäinen nimi | Tehtävät |
| --- | --- | --- | --- |
| 1995 | Niin hyvässä kuin pahassakin | For Better or Worse | käsikirjoittaja  |
| 1997 | Speed 2 – vaara iskee vesillä | Speed 2 | käsikirjoittaja  |
| 2001 | Rush Hour 2 | Rush Hour 2 | käsikirjoittaja |
| 2002 | Ota kiinni jos saat | Catch Me If You Can | käsikirjoittaja  |
| 2004 | Terminaali | The Terminal | käsikirjoittaja |
| 2004 | Last Shot – Mafian jäljillä | The Last Shot | ohjaaja, käsikirjoittaja |
| 2007 | Rush Hour 3 | Rush Hour 3 | käsikirjoittaja |
| 2011 | Tower Heist | Tower Heist | käsikirjoittaja |
| 2012 | Men In Black 3 | Men in Black III | käsikirjoittaja  |
| 2017 | Pirates of the Caribbean: Salazar's Revenge | Pirates of the Caribbean: Dead Men Tell No Tales | käsikirjoittaja |
| 2019 | Leijonakuningas | The Lion King | käsikirjoittaja |
| 2024 | Mufasa: Leijonakuningas | Mufasa: The Lion King | käsikirjoittaja |